
PATARIMAI SUSITUOKIANTIEMS 


I. Luomo pasirinkimas. 


Svarbumas. Luomo pasirinkimas kiek- 
vienam krikščioniui yra labai svarbus dalykas. 
Nuo gero pasirinkimo pareina laikinė ir amži- 
noji laimė. Dievas nori, kad visi žmonės lai- 
mėtų amžiną išganymą. Bet ne visiems skirti 
tie patys keliai, kuriais išganymas pasiekiamas: 
vieni nueina į dangišką tėvynę mergystės — 
vienuoliniame ar kunigystės luome, bb kiti — 
moterystės.  Daugumui žmonių  moterystė ir 
yra tas kelias, kuriuo pasiekiamas Dievo skir- 
tasis tikslas. 

„Žmogaus žingsniai vedami Viešpaties; kas 
gi iš žmoniu gali suprasti savo kelią?“ Dažnai 
pasitaiko, „kelias, kuris žmogui rodosi tiesus, 
bet jo galas veda į mirtį“ (Patarl. 20, 24; 16, 
25). Tačiau Dievas suteikia aiškumo ir apšvie- 
timo tiems, kurie to prašo.  Melsk Šventąją 
Dvasią: „Viešpatie, parodyk man savo kelius ir 
išmokyk mane savo takų“ (Ps. 24, 4). Maldauk 
Švenč. Motiną, Gerąją Patarėją, ir savo šventąjį 
Angelą Sargą; nuskaistink savo sielą nuo nuo- 
dėmių, „nes išmintis neįeina į piktavalę sielą ir 
negyvena pavergtame nuodėmei kūne“ (Išmin- 

ties Knyga, 1, 4). Dažniausiai šventa išpažin- 
tis ir mylimojo Išganytojo priėmimas į širdį 
nušviečia tikrąjį kelią. Tad, jei jis tau yra ne- 
aiškus, kreipkis į kunigą, kuris pakankamai aiš- 
kiai pažista tavo sielą, ir jis, gerai su tavim pa- 
sitaręs, išmintingai tau patars. Svarbiausias da- 
lykas čia yra ir turi būti tavo sielos išganymas, 
nes, ką padės žmogui. jei jis ir visą pasaulį lai- 
mėtų, bet savo sielai gautų žalos? Kai kurie 
žmonės dažnai dėl žemiškos naudos šio svar- 
baus dalyko kaip tiktai ir nepaiso. Tačiau tu, 
krikščioni jaunikaiti ar mergele, neužmiršk šio 
svarbaus dalyko ir melsk Išganytoją:  „Viešpa- 
tie, ko nori, kad daryčiau?“ (Apd. 9, 6). 

|, Jau vaike snaudžia gyvmiegiu lytinė mei- 
žė, kuri pabunda, pražįsta ir dega kūno augimo 
ir lytinio brendimo metais. Ji yra žmogui vi- 
sai įgimta ir Dievo leista. Ją įdiegė į žmonių 
širdis Jo amžinoji išmintis ir gerumas. Tačiau 
ši meilė skiriasi nuo draugo meilės. Mat, lyti- 
nė meilė nukreipta į kitos lyties asmenį ir ypač 
į to asmens kūno ir sielos ypatumus. Lytinė 
meilė duoda nuojėgos ir palengvina moterystės 
pareigų atlikimą. Taigi, visai sutinka su Die- 
vo valia, kad moterystėje reikštųsi ši meilė, O 
kas sutinka su Dievo valia, yra ir girtina, 

Tačiau  Šilleris savo „Varpų“ eilėraštyje 

perspėja: 

„Todėl tetiria, kurs amžinai susiriša, 

Ar širdis atitinka širdį, p 

Nes sapnas trumpas, o gailesys ilgas“. 

Pažintys. Jei jauties esąs pašauktas į 
šventą moterystės luomą ir jei esi susiradęs as- 
„meni, kuris panašiu būdu darosi tau artimas 
ir panašiai galvoja. tada svarbu stengtis arčiau 
pasižinii. Taip prasideda pažintys. O jos lei- 
stinos tik tada, kai manoma ir turima tikslą 
tuoj vesti ir jeigu jos vyksta po reikalinga 
priežiūra. Tik taip bus sutvarkyta lytinė mei- 
|| lė ir išsaugotas geras vardas ir šventa skaisty- 
“bė. Bet, jei jau pasižįsti, tai savo meilės iš ank- 
sto neišdovanok ir visur pasilik padorus. Tada 

kils didesnė abipusė meilė, ir hus išvengta kai 
kurių skaudžių dalykų. Pažintims yra vertingi šie 
žodžiai: „Pasitikėk, bet žiūrėk, kuo pasitiki!“ 
. Taigi, kas moteryslės luome nenori būti nelai- 
mingas, tas turi tirti, turi klausti: ar asmuo, 
kurį aš gerbiu, yra religingas ir sveikų papro- 
čių, ar jis yra kilnus ir dievobaimingas, ar yra 
katalikas ar kito tikėjimo? Venk bendravimo su 
„ asmenim nekataliku, nes tai dažnai priveda 
prie tarpusavio susibičiuliavimo, sudarančio di- 
delių pavojų tavo šventam tikėjimui. Jei išsi- 
| Tinkimas būlų negeras, tai moterystės luomas 
"tapių sielvartų luomu. Daryk tai, kas geriau- 
sia, ir Dievas tau padės, nes Jis nori tavo lai- 
 mės. Šv. Raštas sako: „Kas randa gerą moterį. 
randa laimės ir.gaus džiaugsmo iš Viešpaties“ 
"[Patarl. 18, 22). 

Ii. Pasiruošimas moterystės luomui. 


Susižadėjimas. Moterystė yra šeimos 
ir pilietinės tvarkos pamatas. Todėl visos tau- 
tos pasiruošimą jungtuvėms laiko labai svarbiu 
dalyku ir atlieka jį kiek galima iškilmingiau. 
Šis pasiruošimas buvo pas graikus, romėnus, 
senovės germanus, žydus, ir iki šiandien užsili- 
ko pas krikščionis. 

Jauni žmonės, jaučią prisirišimo prie vienas 
antro, tvirtai pasižada vestis. Tai ir bus susiža- 
dėjimas. Šis susižadėjimas turi galios Bažny- 
čios atžvilgiu tik tada, kai jis yra padarytas ant 
rašto. Pasižadėjimo lapelis turi būt pasirašy- 
tas klebono ar dviejų liudininkų. Be šių for- 
malumų, nors būtų žodžiu ar raštu pasižadėta, 
toks pasižadėjimas neturi reikšmės.  Krikščio- 
ni jaunikaiti ir mergele, tai ypačiai turi įsidė- 
mėti. 

Jeigu susižadėjimas teisėtu būdu yra įvykęs. 
tai abi pusės ipareigojamos laikytis ištikimybės 
ir jiems suteikiama teisė į moterystę. Jei viena 
pusė be pagrindo atsisako nuo susižadėjimo, tai 
antroji pusė turi teisės reikalauti žalos atlygi- 
nimo. Be to, nukentėjusioji pusė neturi reikalo 
grąžinti gautąsias dovanas, nebent to pati no- 
rėtų. Taigi, kas be pagrindo ar remdamasis ta- 
riamu pagrindu atšaukia susižadėjimą, tas sun- 
kiai nusideda. š 

Kartais pasitaiko, kad susižadėjimas esti pa- 
naikinamas. Tai gali atsitikti tada, kai arba 
abi pusės dėl to dalyko susitaria, arba kai pa- 
aiškėja koks nors dalykas, kuris galėtų atgra- 


S ESS 


syti antrąją pusę nuo moterystės, arba šią pa- 
sunkinti. Pagal bažnytinių įstatymų 1017 ka- 
noną, susižadėjimas dar neduoda teisės per teis- 
mą reikalauti jungtuvių.  Padarvtas pasižadėji- 
mas taip pat nepadaro, kad katros nors pusės 
jungtuvės su trečiu asmenim liktų negaliojan- 
čios. 


Susižadėjimo tikslas yra tas, kad 
susižadėjusieji, dažnai susieidami, galėtų pa- 
kankamai pažinti viens antro charakterio ypa- 
tumus ir išspręsti, ar kokios rimtos kliūtys ne- 
sipriešina jungtuvėms. 

Jei tinkamai esi išsirinkęs, tai susižadėjimo 
metu kaip tik teauga tarpusavė pagarba ir pri- 
sirišimas. Dėl to, krikščioni jaunikaiti ir mer- 
gele, nespresk per greitai ir susižadėk tik rim- 
tai ištvręs ir nuosekliai apgalvojęs. Atsimink, 
kad neapgalvotas veiksmas ne vieną yra įvedęs 
į didelį vargą. 

Susižadėję jaunieji pradeda naują gyvenimo 
laikotarpį. 

Po šusižadėjimo. Jaunieji dabar va- 
dinasi sužadėtinis ir sužadėtinė. Taip pat ir da- 
bar jie turi šventai gyventi, kad jungtuvių die- 
ną baltasis šydas ir rūtų vainikas prieš Dievą ir 
žmones būtų tebeturįs tikrąją savo reikšmę. Su- 
žadėtiniai neturi sau leisti jokios laisvės, kuri 
moterystės luomui atitolintų Dievo palaimą. Už 
šio laiko nuodėmes tenka labai skaudžiai atgai- 
loti moterystėje. Tada moterystės luomas pasi- 
daro tiesiog kankinystės luomu ir žadėjimosi 
žiedas — gailėjimosi žiedu. 

Tepamąsto sužadėtinis, kad piktoji dvasia 
ypač turi galios ant to, kuris iš savo širdies pa- 
šalina Dievą ir, kaip proto neturįs arklys ir mu- 
las, tarnauja gašlumui! '"Tepagalvoja ir sužadė- 
tinė, kad prieš Dievą turi stoti skaisti, kad tuo 
būdu galėtų pasakyti: „Tu žinai, Viešpatie, kad 
aš nieko nepadoraus iš vyriškio negeidžiau, kad 
mano siela yra laisva nuo visų gašlumų“. 

Taigi, sužadėtiniai turi žengti į moterystės 
luomą, turėdami tyrą ir Dievui atsidavusį tiks- 
lą: eiti moterystės pareigas pagal Jo aukščiau- 
siąją valią. Moterystė nėra joks pasaulietiškas 
dalykas, kaip sako klaidatikis Liuteris, bet di- 
delis ir šventas dalykas, kurį reikia atlikti su 
tinkama pagarba. Dėl to sužadėtiniai turi mal- 
dauti Dievą palaimos, dažniau primti šventus 
sakramentus ir rimta viso gyvenimo išpažinti- 
mi apvalyti savo širdį nuo nuodėmių. 

Kad sužadėtiniai lengviau galėtų išvengti 
sunkios nuodėmės ar pavojaus nusidėti, šven- 
toji Bažnyčia reikalauja, kad tuo laiku sužadė- 
tiniai negyventų po vienu stogu. Kas į motery- 
stės luomą eina su sunkia nuodėme, tas negali 
tikėtis Dievo palaimos. O Dievo palaima rei- 
kalinga ir patiems sužadėtiniams, ir jų vaikams. 

Kai baigiasi susižadėjimo laikas, sužadėti- 
niai nuvyksta pas vietos kleboną, kurio parapi- 
joj gyvena sužadėtinė. Jei ji būtų nekatalikė, 
tai sužadėtinio klebonas vadovauja katalikiš- 
koms sutuoktuvėms. Čia sužadėtiniai gauna 
priešvedybinių nurodymų, arba atlieka priešve- 


„na pakankamą supratimą apie svarbaus jų žings- 


dybinius egzaminus. Tuo būdu iš klebono gau- 

nio reikšme ir, jei reikia, nuo moterystės kliū- 
čių dispensą. 


III. Pamokymas apie moterystės sakramentą. 


1. Moterystė Dievo įsteigta. Mo- 
terystė gavo pradžią iš paties Dievo. Pradžioje 
Jis sukūrė tik vieną žmogų — Adomą, kuris tu- 
rėjo būti daugelio žmonių tėvu. Tada Dievas iš 
miegančio vyro šonkaulio sukūrė Ievą. Ji turė- 
jo būti daugelio žmonių motina. Gerasis Die- 


mino juos ir tarė: „Veiskitos ir dauginkitos, ir 
pripildykita žemę, ir ją pavergkita!“ (1 Moz 
1, 28). 

Tai buvo pirmieji tėvai. Jie turėjo pradėti ir 
dauginti žmonių giminę, pagelbėti viens antram 
gyvenimo rūpesčiuose bei darbuose ir vaikų 
auklėjime. Per Dievo palaiminimą šis vyras ir 
ši moteris priklausė dabar vienas antro visam 
gyvenimui. Dėl to moterystė yra teisėtas vieno 
vyro su viena moterimi susijungimas visiškam 
ir glaudžiam gyvenimo bendravimui, iki juos iš- 
skirs mirtis. Gerasis Dievas sukūrė juos, kaip 
vyrą ir žmona, taip kad Adomas galėjo pasa- 
"kyti: „Šitai dabar yra kaulas iš mano kaulų ir 
"kūnas iš mano kūno... Todėliai žmogus paliks 
„savo tėvą ir motiną ir glausis prie savo moters, 
ir bus du viename kūne“ (Pradž. 2, 23—24). 
Moterystės meilės vaisius yra kūdikiai. Tuo 
„būdu ir yra išlaikoma ir dauginama žmonių gi 
minė. Gerasis Dievas sukuria žmogaus kūną per 
tėvus, Tuo tarpu, kai motina maitina jį savo 
k 


vas atidavė Adomui Ievą per žmoną. Jis palai-. 

krauju, Dievas gyvam gt suteikia ne- 
mirtingą sielą. 

Moterystė, kurią gerasis Dievas įsteigė dar 
rojuje, yra vyro ir žmonos gyvenimo ryšys iki 
mirties. Glaudi meilė reikalauja ištvermingo su- 
sijungimo, o vaikų auklėjimas pastovaus tėvo ir 
motinos bendradarbiavimo. Šis bendradarbiavi- 
mas moterystėje Dievui yra malonus. Jis nori, 
kad kiekvienas ateinąs į pasaulį kūdikis turėtu 
tėvą ir motiną, kurie juo rūpintųsi. 

Kai žmonės, nebenorėdami nieko daugiau ži- 
noti apie Dievą, nusigręžė nuo Jo ir prisirišo 
prie stabų bei kūrinių, tada ir moterystės šven- 
tumas buvo užmirštas, o daugpatystė pasidarė 
visuotinė. Moteris tapo vyro verge; ji buvo iš- 
mainoma ir ja, kaip preke, prekiaujama. Bet 
štai ateina Išganytojas ir moterystę pakelia taip 
aukštai, kokią ją buvo įsteigęs Dievas. Jis at- 
statė pirmykštį moterystės vienumą, skaistumą, 
šventumą ir nesuardomumą ir padarė ją visuo- 
meninės tvarkos pamatu. Be to, Išganytojas mo- 
terystę pakėlė į šv. sakramentus. 


2. Moterystė Kristaus pakelta 
į sakramentus. Žodis „sakramentas“ reiš- 
kia kai ką šventa, Dievui paskirta, paslaptinga, 
kitaip tariant, šventą dalyką. Išganytojas savo 
malones prijungė prie regimų ženklų ir įsteigė 
juos žmonėms pašventinti. Jie yra ypatingos pa- 
šventinimo priemonės, pritaikytos tam tikriems 
žmogaus gyvenimo laikotarpiams, kada žmogus 
ypač reikalingas Dievo pagalbos. Šv. Krikšte 
Žmogus naujai atgimsta Kristuje, tampa Dievo 

kūdikiu ir dangaus paveldėtoju. Sutvirtinimo 
sakramente šis dvasinis gyvenimas yra sustipri- 
namas Šventosios Dvasios malonių | veikimu. 
Švenčiausias altoriaus Sakramentas maitina ir 
palaiko tai per Jėzaus Kristaus kūno ir kraujo 
vartojimą. Jei dvasinis sielos gyvenimas per 
kasdieninę nuodėmę silpsta arba per mirtingą 
nuodėmę visai sunyksta, tai Atgailos sakramen- 
tas ši gyvenimą atgaivina ir grąžina jį žmogui. 
Jei artinasi žmogaus gyvenimo galas, tai šv. 
Aliejai sunaikina nuodėmės liekanas ir stiprina 
paskutinėje kovoje. Kunigystės šventimai įga- 
lioja žmogų dalyti Dievo malones. „Tegul žmo- 
nės žiūri į mus, kaip į Kristaus tarnus ir Die- 
vo paslapčių teikėjus“ (1 Kor. 4, 1). Motery- 
stės sakramentas įgalioja moterystėje gyvenan- 
čius dauginti ir palaikyti Dievo norimu būdu 
žmonių giminę. Suėję į moterystės luomą as- 
menys ir yra tie išviršiniai sakramento ženklai. 
Malonės, kurias jiems gerasis Dievas suteikia iš- 
tikimai eiti jų luomo pareigas, yra vidujinės 
malonės. Kristaus atitaisymas moterystės vie- 
numo ir nesuardomumo ir yra ne kas kita, kaip 
įsteigimas sakramento, arba moterystės į ji pa- 
kėlimas. š 

Kristus norėjo, kad moterystė, kaip ir pra- 
džioje, būtu sudaroma tik vieno vyro su viena 
moterimi iki vieno jų dviejų mirties. Tuo pa- 
vyzdžiu vedusiems yra paties Kristaus dvasiš- 
kas susijungimas su Bažnyčia. Iš šio Jo glau- 
daus susijungimo su Bažnyčia moterystėje gy- 
venantiems kaip tiktai ir teka malonių šaltiniai. 


„Jūs semsitės su džiaugsmu vandens iš Gelbė- | 

tojo šaltinių“ (Iz. 13, 5). Tik tuo bus sustip- 
rintos ir pašventintos šeimos, išlaikyta ka- 
talikų Bažnyčia ir visoms tautoms užtikrintas 
laikinis ir amžinasis gėris. 4 

Aišku, gerasis Dievas norėjo, kad šeima bū- 
tų šventa, kaip toji, kurioje gyveno  Nazarete 
pats Išganytojas, ir kaip toji, kurioje Jis pada- 
rė pirmąjį savo stebuklą. Tad kiekviena krikš- 
čioniška šeima turi būti plyta Dievo karalystės 
rūmuose. O plyta trobesyje pasilieka tol, kol 
ją išims. Taip atsitinka ir mirus vienam vedu- 
siųjų. Apskritai. moterystė yra nesuardoma. Iš- 
ganytojas taip sako: „Ką tad Dievas sujungė, 
žmogus teneperskiria“ (Mat. 19, 6). Jeigu pa- 
sauliniai įstatymai ir leistų vedusiems persiskir- 
ti ir sueiti i naują moterystę, tai prieš Dievą 
ir Bažnyčią tas nieko nereiškia. „Kiekvienas. 
kurs paleidžia savo pačią ir kitą veda, svetimo- 
teriauja, ir kas vyro paleistąją veda, svetimote- 
riauja“ (Luk. 16, 18). Ypatinguose atsitikimuo- 
se, kaip, pav., dėl didelio ginčo, katalikų Bažny- 
čia duoda teisę vedusiems gyventi nuo kits kito 
atsiskyrus; bet kol antra pusė yra gyva, jokiu 
būdu nevalia sueiti į naują moterystę. 

Šv. Paulius krikščionišką moterystę palygina 
su paslaptingu Kristaus susijungimu su savo 
Bažnyčia. „Ta paslaptis didelė; aš sakau apie 
Kristų ir Bažnyčią“ (Ef. 5, 32). Kad moterystė 
yra tikras Kristaus įsteigtas sakramentas, šven- 
toji Katalikų Bažnyčia visada tikėjo ir mokė. 
Tai tvirtina taip pat šventieji Bažnyčios Tėvai 

„ir šv. Petro įpėdiniai — Romos popiežiai, kurie 
ir gynė moterystės nesuardomuma prieš galin- 

guosius karalius ir imperatorius. Taigi, katali- 
kų kartą padaryta ir įvykdyta moterystė pasi- 
liks iki vienos ar antros pusės mirties. Tūo tar- 
pu pas protestantus, pagal Liuterio mokslą, mo- 
terystė yra suardoma. 


3. Užsakai. Jaunavedžių pavardės ir jų 
sumanymas vestis dar prieš jungtuves yra vie- 
šai paskelbiami bendruomenei. Šis paskelbimas 
vadinasi užsakai. Užsakais pasirūpina tos vie- 
tos klebonas, kur jaunavedžiai dabar gyvena ar 
gyveno pastaruoju laiku.  Užsakai yra skelbia- 
mi per tris iš eilės sekmadienius ar šventadie- 
nius. Dėl ypatingų priežasčių vyskupas gali nuo 
užsakų arba visai, arba iš dalies dispensuoti. Tik 
mišriai moterystei reikia pirma gauti dėl tokios 
moterystės dispensą ir tik paskui garsinti užsa- 
kus. . 

Tikintieji. kurie geriau pažįsta besivedančių- 
jų ankstyvesnį gyvenimą, turi būtiną pareigą 
pareikšti klebonui esamas moterystės kliūtis. 


4, Moterystės kliūtys. Moterystė yra 
sakramentas ir dėl to yra Bažnyčios žinioje. O 
Bažnyčia. vedama Šventosios Dvasios, tvarko 
moterystės kliūtis. Ji patiekia įsakymus ir są- 
lygas, pagal kurias moterystė yra laikoma leisti- 
na ir turinti galios. Tad aplinkybės, kliudan- 
čios moterystę ir darančios ją neleistiną ar net 
neturinčią galios, vadinasi moterystės kliūtys. 
Jaunavedžiai, norį susijungti, turi būt laisvi nuo 
šių moterystės kliūčių. 

Yra dvi moterystės kliūčių rūšys, būtent, kliū- 

tys, kurios moterystę suardo, ir kliūtys, kurios 
moterystę tik kliudo. 


A. Ardančios moterystę kliūtys. 


1) Kraujo giminystė. Ji yra glau- 
dus santykis tarp asmenų, kurie, kraujo ryšiu 
kildami iš vieno artimiausio kamieno, jungiasi 
vienas su antru. Tokios giminių moterystės yra 
uždraustos, nebent būtų gauta dispensa. Jos 
dažniausiai esti nelaimingos ir ypač ainiams 
pragaištingos*). č 

Kraujo giminystės kliūtis esti tiesiojoj lini- 
joj tarp visu aukštyn ir žemėn einančių asme- 
nų ir šalutinėje linijoje iki trečio laipsnio imti- 
nai (kanonas: 1076. $ 1, 2, 3). Kitaip tariant, 
negalima vestis pusbroliams, pusbrolių vaikams 
ir pusbrolių anūkams, arba pusbrolių vaikų vai- 
kams. Tačiau, esant labai svarbioms prieža- 
stims, Bažnyčia duoda dispensą moterystei ša- 
lutinėje linijoje net tarp dėdės ir seserėčių bei 
tarp tetos ir broliavaikių. 


2) Gentystė. Ji veikia tada, kai vienas 
vedusiųjų vedasi su antro gimine, pav., kai vy- 

*) Iš tokių moterysčių esti: netobulas pradėjimas 
(pastojimas), perankstybi gimdymai, apsigimimas baidyk- 
lėmis, palinkimas į nervų ligas, o labiausiai į nebylius- 
kurčius, histeriją ir epilepsiją, mažas dvasinių galių iš: 
siplėtojimas, didelis vaikų mirtingumas, džiova, lengviau 
paveldėjama tėvų ligos ir Lt. (Cit. iš dr. Malakauskio, . 
Moterystės teisės, I t., 2 d, 86 p. Vertėjas). 

ras, mirus žmonai, vedasi su žmonos giminaite. 
arba, kai žmona, mirus vyrui, teka už vyro 
giminaičio. Tačiau nebus jokios gentystės ve- 
dantis abiejų šalių giminėms. 

Vyro giminės toj pačioj linijoj ir tame pačia- 
me laipsnyje yra gentys žmonai, kuriose jie yra 
giminės vyrui; o žmonos giminės yra gentys vy- 
rui toje pačioje linijoje ir tame pačiame laips- 
nyje, kuriuose jie yra giminės žmonai. Vyro gen- 
tystė su žmonos pusseserėmis būna iki antro 
laipsnio imtinai. Taip pat žmonos gentystė su 
vyro giminėmis būna imtinai iki antrojo šaluti- 
nės linijos laipsnio. Kliūtis yra visuose tiesio- 
sios linijos laipsniuose ir iki šalutinės linijos 
antro laipsnio imtinai (Kanonas 1077, S 1). 


3) Dvasinė giminystė. Ji įvyksta per 
krikšto sakramentą. Per sutvirtinimo sakra- 
mentlą įvykusi dvasinė giminystė nėra motery- 
stės kliūtimi, nebent ta pati giminystė riša ir 
per krikšto sakramentą. Ši giminystė įvyksta 
tarp krikštijamo iš vienos pusės ir tarp krikš- 
tytojo ir krikšto tėvų iš antros pusės. Taigi, ne- 
gali būti jokios leistinos moterystės tarp to, kurs 
krikštija, ir to, kurs pakrikštytas, lygiai tarp 
krikšto tėvų ir krikštovaikių. 

4) Įstatymų giminystė. Ji įvyksta 
svetimo kūdikio priėmimu per vaiką  (įsūniji- 
mu). Bažnytinės teisės čia prisitaiko civilinėms 
teisėms. Jei civiliniai įstatymai šią giminystę lai- 
ko ardančia kliūtimi. tai tokia pat kliūtimi lai- 
ko ir bažnytiniai įstatymai. Lietuvoje ši gimi- 
nystė nėra jokia moterystės kliūtis. 

5) Viešas gyvenimas tariamoje 
moterystėje. Kliūtis pasidaro iš kiekvie- 
nos neturinčios galios moterystės, arba nevedu- 
siųjų asmenų bendro lyg moterystėje gyvenimo. 
Ši kliūtis esti tarp vyro iš vienos pusės ir žmo- 
nos giminių iš antros ir tuo pačiu būdu tarp 
žmonos ir vyro giminių iki antrojo tiesiosios 
linijos laipsnio imtinai. "Tos pačios taisyklės 
taikomos ir tiems, kurie yra vedę civilinių jung- 
tuvių būdu. 


6) Kitos ardančios. moterystę 
kliūtys yra: 1) nepakankamas amžius, 2) 
lytinis neįgalėjimas (silpnybė), 3) jau sudarytas 
moterystės ryšys su kitu ar kita, 4) religijų skir- 
tumas (nekrikštyto asmens ir kataliko), 5) aukš- 
tesnieji šventimai, 6) iškilmingieji apžadai, 
7) smurtu pagrobimas svetimos moteriškės ir 
tvirtas laikymasis jos, 8) nusikaltimas (svetimo- 
terystė su pasižadėjimu susituokti, arba sveti- 
moterystė ir nužudymas negeidžiamos pusės vie- 
no katro svetimoterio pastangomis, arba vienas 
nužudymas bendromis pastangomis). 


B. Kliudančios moterystės kliūtys. 


Jos kliudo jungtis ir moterystę daro neleisti- 
ną. Šios kliūtys yra paprastieji skaistybės apža- 
dai: a) gyventi mergystėje, b) praktikuoti tobu- 
lą skaistybę, c) nesivesti, d) apžadas priimti 
šventimus arba įstoti vienuolynan, e) mišrioji 
moterystė. Kadangi mišriosios moterystės ne- 

retai pasitaiko, bus pravartu apie jas plačiau pa- 
kalbėti. 

5. Mišrioji moterystė. Mišrioji mo- 
terystė yra moterystės ryšys tarp krikščionies 
kataliko ir nekataliko, psv., tarp kataliko ir pro- 
testantės ir atvirkščiai. Šventoji Katalikų Baž- 
nyčia, kaip gera motina, nepritaria  mišrioms 
moterystėms ir jas draudžia, nes jose trūksta ti- 
kėjimo bendrumo. O kur šio trūksta, ten retai 
esti tikroji ir pilna laimė, kaip tai aiškiai rodo 
persiskyrimų faktai. 

Nekatalikai nujaučia Katalikų Bažnyčios tei- 
singumą ir grožį, tačiau katalikų mokslo ir gy- 
venimo santvarkos jie nepermano. Mat, jų vai- 
kai yra taip auklėjami ir mokomi, kad apie Ka- 
talikų Bažnyčią gautų tik iškraipytą supratimą. 

Mišrioji moterystė turi savyje didelių pavo- 
jų. Katalikas dėl savo nekatalikės žmonos ir jos' 
giminiu meilės bei dėl klaidingos tolerancijos 
pamažu pats atšąla ir galų gale išsižada net sa- 
vo aukščiausiojo gėrio — tikėjimo. Šių liūdnų 
faktų pasitaiko gana daug, ypač tose šalyse, kur 
katalikai gyvena išsisklaidę tarp kitatikių arba 
šių tarpe sudaro tik mažumą. 

Vaikų auklėjimas mišrioje moterystėje yra iš 
viso labai pasunkinamas, o katalikiškajai pusei | 
dažniausiai net visai negalimas. Jeigu ir būtų 
pažadamas katalikiškas vaikų auklėjimas, tai 
vis dėlto nekatalikiška aplinkuma pasirūpina, 
kad tas pažadas nebūtų įvykdomas. Be to, ne- 
katalikiškoji pusė tvirtai stovi už tai, kad iš miš- 
riosios moterystės gimusieji katalikai vaikai 

tuoktųsi su nekatalikiško išauklėjimo vaikais ar- 
ba išsižadėtų savo katalikiškojo tikėjimo. 

Mišriosios moterystės pabaiga beveik visuo- 
met išeina katalikiškos pusės nenaudai, nes ne- 
katalikiškoji pusė gali pamesti katalikiškąją pu- 
sę ir naujai vestis. Tuo tarpu katalikiškoji pu- 
sė pasilieka surišta ir, kol antroji pusė yra gyva, 
negali vėl vestis. 5 

Tikybu skirtumai moterystės gyvenime  daž- 
nai esti priežastis didelių ir rimtų nesutikimų. 
Dėl to labai didelis procentas mišriųjų moterys- 
čių nesijaučia laimingas. 

Visai teisingai Dievo įsakymas draudžia miš- 
Triąją moterystę ir dėl tų pavojų, kurie gresia ka- 
talikiškosios pusės sielos išganymui. Šventoji 
Katalikų Bažnyčia mišriąją moterystę draudžia 
ne be pagrindo; juk tuo būdu ji netenka he tik 
"pačių tikinčiųjų, bet ir jų vaikų. Dėl to, miš- 
riąsias moterystes ji leidžia labai nenoriai ir sta- 
lo ypatingas sąlygas. Iš susituokiančių ji reika- 
lauja užtikrinimo arba laidavimo. Šis laidavi- 
mas ivyksta padarius prieš jungtuves raštu su- 
tarti. Sutartyje jaunavedžiai prie katalikų kle- 
bono pareiškia; 

1) „Nekatalikiškoji pusė pasižada ne- 
kliudyti katalikiškajai pusei laisvai 
praktikuoti katalikų religiją, nei ją 
nuo to atitraukti. 

2) Visus kūdikius, berniukus ir mer- 
gaites, pakrikštyti ir auklėti katali- 
kų religijoj. o 

3) Bažnytinės jungtuves atlikti tik pas 
katalikų kleboną“, 

Pagal šią surtartį Bažnyčia leidžia mišriąja 
moterystę, patikėdama, kad jaunavedžiai duoto 
raštu pažado laikysis ir iki galo ištesės. 

Jei katalikas, suėjęs į mišriąją moterystę, 
aukščiau minėtų sąlygų neišpildo, tai padaro 
sunkią nuodėmę ir pats išskiria save nuo sakra- 
mentų priėmimo tol, kol pasirūpins atitaisyti 
tuo padarytą didelį papiktinimą. Taip pat sunkiai 
nusideda tėvai, kurie tokios moterystės nekliudo. 
O tie, kurie moterystę priima iš nekatalikų dvasiš- 
kio arba savo vaikus padaro nekatalikais, at- 
skiriami visai nuo Bažnyčios. Be to, nekatali- 
kų dvasiškio suteiktoji moterystė, žiūrint mūsų 
Bažnyčios akimis, katalikiškajai pusei neturi jo- 
kios vertės. 

Žinoma, šį Bažnyčios atsargumą nekatalikai 
laiko jų neapkentimu, tačiau jie užmiršta, kad 
panašias taisykles turi ir jie. Juk, pavyzdžiui, 
pas protestantus už norą sueiti ar jau suėjimą į 
mišrią moterystę ir už pažadą vaikus auklėti ka- 
talikiškai taip pat išskiriama iš šv. vakarienės ir 
rinkimo teisės; šios taisyklės protestantų pasto- 
rių yra labai griežtai vartojamos ir taikomos. 
Jeigu tad jie taip daro su savo šalininkais, ko- 
dėl Kat. Bažnyčia, anaiptol ne iš neapykantos, 
negalėtų taip elgtis su savo tinkinčiaisiais. 

Bažnyčia einantiems į mišriąją moterystę at- 
sisako galų gale suteikti palaiminimą ir jauna- 
vedžių intencija laikyti šv. Mišias. 

Rimta pastaba. Katalike jaunuoli-jau- 


nuole, gerai pagalvok, ką tu darai! Prieš ati- 
duodamas savo ranką nekatalikei mergaitei ar 

nekatalikui jaunuoliui, rimtai atsimink savo sie- 
los išganymo ir moterystės laimės reikalą! Šven- 
toji Katalikų Bažnyčia dideliu savo patyrimu 
perspėja tave dar prieš tokios moterystės jung- 
tuves; juk ji nori tavo laimės. Paklausyk tad 
savo geros ir rūpestingos Motinos, šventos Ka- 
talikų Bažnyčios! 

Nesituok taip pat su asmenimis, kurie viešai 


yra atkritę nuo Katalikų tikėjimo arba yra Baž- 


nyčios uždraustų organizacijų nariai, arba ne- 
tikį bei indiferentai. Kitaip būsi nelaimingas ir 
gyvendainas, ir mirdamas. 


IV. Jungtuvės. 


Pas valdžios atstovą. Pagal kai ku- 
rių valstybių įstatymus, galima jungtuves atlik- 
ti ir valdžios įstaigoj pas valdininką, kuriam jau- 
navedžiai pareiškia, kad juodu nori gyventi mo- 
terystėje. Tai bus civilinės jungtuvės, 

Katalikas, kurs pasitenkina civilinėmis jung- 
luvėmis, gvvena netikroje moterystėje ir nuola- 
tinėje sunkioje nuodėmėje (vis tiek, kaip ir be 
jokios moterystės!. Jis negali priimti šventų sa“ 
kramentų ir, jei be bažnytinių jungtuvių mirtų, 
nebūtų katalikiškai palaidotas. Tokių susime- 
tėlių bendras gyvenimas be bažnytinių jungtuvių 
yra ir didelis papiktinimas kitiems katalikams. 

Katalikai jaunavedžiai turi niekada neuž- 
miršti, jog Dievas ir Katalikų Bažnyčia reika- 
lauja, kad sutuoktuvės būtų atliktos prieš klebo- 
ną ir du liudininkus, ir kad moterystės ryšys 

būtų palaimintas. Tik tada jie tampa vyru 
žmona. 


Pas kleboną. Kad į moterystę būtų su- 
eita teisėtai, pagal visuotinio Tridento susirin- 
kimo nutarimą, jungtuvės turi būti atliktos 
prieš kleboną ir prieš du liudininkus. Jungtu- 
vės įvyksta tuo, kad jaunavedžiai pareiškia suti- 
kimą vestis. Sutikimas pareiškiamas žodžiu ar 
kitais ženklais. Jį pareiškus, įvyksta ir motery- 
stės sakramentas.  Moterystės sakramntą teikti 
turi teisę tik jaunosios klebonas, jeigu ypatingos 
sąlygos neverčia tai atlikti kitoj vietoj. Po to bu- 
vęs prie moterystės klebonas palaimina įvykusi 
moterystės ryšį. 


Bažnytinių jungtuvių iškilmės. 
Jungtuvės yra šeimyninio gyvenimo pradžia. 
Šeimyninis gyvenimas tautai tiek svarbus, kiek 
šaltinis upei ar šaknys mėdžiui. Dėl to ir jung- 
tuvės gali vykti kiekvienu metų laiku; tačiau ad- 
vento ir gavėnios metu jos, reikalui esant, gali 
būti atliktos, tik jau be iškilmių. L 

„ Jaunavedžiai atvyksta su dviem liudininkais 
ir su giminėmis bei draugais bažnyčion.  Kuni- 
gas, kamža ir balta stula apsirengęs, ateina prie 
altoriaus, atsiklaupęs gieda Veni Creator, klū- 
pant ir jaunavedžiams, paskum pakviečia jauna- 
vedžius ir, pirma jaunąjį, paskui jaunąją, klau- 
sia, ar jie savaime ir neverčiami nori susituokti. 
Abu jaunavedžiai savo sutikimą aiškiai pareiš- 
kia žodžiu „taip“. Tada palaiminami žiedai, 
kaip moterystės ištikimybės ir nesuardomybės 
simbolis. ir kunigas užmauna juos jaunave- 

džiams.  Jaunavedžiai paduoda vienas antram 
dešinę ranką, kurias kunigas su stula kryžiškai 
apvynioja ir liepia jaunikiui kalbėti: „Aš N imu 
sau tave N moterimi ir šventai pasižadu tave 
mylėti, būti tau ištikimas, tave gerbti ir ligi gy- 
vas tavęs neapleisti. Taip tepadeda man Dievas 
ir visi Jo šventieji“. 
Paskum liepia sužadėtinei kalbėti: 

Aš N imu sau tave N vyru ir šventai pasiža- 
du tave mylėti, būti tau ištikima, tave gerbti ir 
ligi gyva tavęs neapleisti. Taip tepadeda man 
Dievas ir visi Jo šventieji“. 

Tas abipusis pasižadėjimas ir sudaro mote- 
rystę. 

Čia kunigas Katalikų Bažnyčios vardu tvir- 
tina ir laimina sudarytąją moterystę. 

Bažnyčia širdingai ragina tikinčiuosius, kad 
sutuoktuves atliktų su šv. Mišiomis, kurios yra 
tam tyčia pritaikintos šiam reikalui. r 

Tik dabar jaunavedžiai tampa vyru ir mote- 
rim ir pradeda eiti moterystės pareigas. 


V. Vedusiųjų pareigos. 


Dievui.' Tikrai katalikiški jaunavedžiai 
savo moterystę remia draugavimu su Dievu. Šis 
draugavimas yra palaikomas ir stiprinamas tik 
doru gyvenimu. Rimta viso gyvenimo išpažin- 
tis susižadėjimo laiku ir nauja gera išpažintis 
prieš jungtuves padeda pagrindą malonės padė- 
čiai ir ją palaiko. Per moterystės sakramentą 
gaunamas pašventinamos malonės  padaugini- 

mas ir dar ypatinga luomo malonė ištikimai 
luomo pareigoms eiti. 

Molerystė yra sunkus luomas, nes čia daž- 
nai nestinga įvairių nemalonumų ir kasdieni- 
nių vargų; be visų tų erzinimų, dar gula jun- 
gas, kuris ne retai labai sunkiai spaudžia. Mo- 
terystės luomas yra pilnas rūpesčių; kartais ir 
vyrui ir Žmonai jų esti tiek daug, kad nuo to 
net -galva svaigsta. O reikia atminti, kad mote- 
rystė neturi jokių bandymo metų, kaip vienuo- 
linis luomas, kuriems pasibaigus būtų galima 
nuo jos atsisakyti; ji tveria amžinai — iki mir- 
tis ją suardo. Kaip tat būtų kartus moterystės 
gyvenimas, jei jame trūktų tikrojo katalikiško 
tikėjimo. Tada vedusieji nuolat  vaidytųsi ir 
vienas antro gyvenimą skaudžiai kartintų. Jei 
vedusieji stiprinami luomo malonės, savo sun- 
kias pareigas Dievui, vienas antram ir savo vai- 
kams eina ištikimai, tada į namus ateina palai- 
ma, kaip tai gražiai išreikšta šiose eilėse: 


„Kur tikėjimas, ten meilė, 

O kur meilė, ten taika; 

Kur taika, ten palaima; 

Kur palaima, ten ir Dievas, 

O kur Dievas, ten nėr vargo“. 


Vienas antram. Šias pareigas nuro- 
do Manuale Rituum“), kurio 216 puslapy sa- 
koma: „I-ygiai kaip Jėzus Kristus turi žemėje 
tik vieną Bažnyčią ir vieną krikščioniją, kurią 


*) Liturginė knyga, kurioje yra sakramentų ir sakra- 
mentalijų apeigos ir maldos, 

Jis atpirko savo krauju ir palaiko savo malo-' 


nėmis ir sakramentais; taip kiekvienas vedęs vy- 
ras turi turėti tik vieną moterį ir kiekviena ište- 
kėjusi moteris — tik vieną vyrą, kuriam turi 
skirti visą savo meilę ir ištikimybę. Kaip Kri- 
staus susijungimas su savo Bažnyčia yra amži- 
nas ir nesiliaująs, taip ir vedusieji, pagal šį sa- 
kramentą, turi tarpusavy neperskiriamai susiri- 
šti, kad jų negalėtų perskirti niekas kitas, kaip 
tik mirtis. Pagaliau, kaip Kristus rūpinasi savo 
Bažnyčia, ją myli ir gina, taip krikščionis vy- 
ras turi rūpintis savo žmona, ją maitinti ir jai 
reikšti visą meilę bei ištikimybę, kad galėtų pri- 
lygti Kristui, kuris taip pat mylėjo savo Bažny- 
čią ir pats save už ją atidavė, kad savo krauju 
ją pašventintų ir išganytų. Taip pat ir krikščio- 
nė žmona turi iš širdies mylėti savo vyrą, jį 

gerbti ir jam reikšti paklusnumą, kad ji prilyg- 
tų Bažnyčiai, kuri savo dieviškąjį Steigėją ir Su- 
žadėtinį myli, gerbia ir jam yra paklusni“. Ve- 
dusieji turi gyventi Dievo baimėje ir viską 
kreipti į gera: „Didelė garbė sekti Viešpatį, nes 
iš Jo gaunama amžio ilgumas“ (Ekli. 23,33). 


Vedusieji turi mylėtis tikrai ir iš širdies.. 


Tačiau ši meilė negali būti tik natūrali ir žmo- 
giška, bet krikščioniška, kaip ją aprašo apašta- 
las: „Meilė yra kantri, maloninga, meilė nepa- 
vydi, nesielgia sauvalingai,  nesipučia, ji yra 
nesididžiuojanti, neieško, kas jos yra, nesusier- 
zina, neįtaria piktume, nesidžiaugia neteisybe“ 
(1 Kor. 13. 4—7). Š. Povilas sako vyrams: „Vyrai, 
mylėkite savo moteris, kaip ir Kristus mylėjo 

Bažnyčią ir pats save davė už ją;... visi ir kiek- 
vienas tegul myli savo moterį, kaip pats save“ 
(Efez. 5, 25, 33). 

Iš šios meilės savaime plaukia  suta- 
zimas ir ištikimybė. O ištikimybė turi būti širdi- 
mi — pašalinant iš jos kiekvieną nuodėmingą 
minti ir nora, akims — vengiant kiekvieno nuo- 
dėmingo žvilgsnio, burna — neprisileidžiant jokio 
neištikimybės žodžio, pagaliau, rankomis — 
saugojantis bet kokio nuodėmingo palytėjimo. 

„Vyras teatiduodie moteriai, ką kaltas, 
taip pat ir moteris vyrui. Moteriškė neturi va- 
lios ant savo kūno. bet vyras; taip pat ir vyras 
neturi valios ant savo kūno, bet moteriškė. Ne- 
sišalinkite vienas nuo kito nebent abiem sutin- 
kant iki laikui, kad užsiimtumėte malda, ir vėl 
susieikite“ (1 Kor. 7, 3—5). Sunkiai nusideda tie, 
kurie vengia svarbiausio moterystės tikslo, ki- 
taip tariant. nuodėmingu būdu sukliudo vaikų 
palaimą. Juk negali būti tokio slegiančio vargo, 
tokio svarbaus sumetimo ar tokios nenugalimos 
geiduliu jėgos, kad tuo būtų galima pateisinti 
dieviškojo prigimties įstatymo tokį sunkų įžeidi- 
mą; antra vertus, nereika užmiršti, kad Dievas 
vedusiems gausiai atlygins už jų aukas. 

Vedusieji turi vengti kiekvieno pavyduliavi- 
mo ir tam neduoti jokios progos: „Venkite vi- 
sa, kas turi piktumo išvaizdą“ (1 Tesal. 5, 22). 
Jų tarpe turi viešpatauti taika ir ramybė. „Švel- 
nus atsakymas laužo rūstybę, kieta šneka suke- 
lia narsą“ (Patarl. 15, 1). 

Vedusieji turi vienas antram pagelbėti ir ne- 

šiokite kits kito naštas ir taip įvy- 
kinsite Kristaus įstatymą“ (Gal. 6, 2). Apašta- 
las vedusiems sako: „Aš noriu, kad jūs žinotu- 
mėte, jog kiekvieno vyro galva yra Kristus, mo- 
teriškės galva yra vyras“ (1 Kor. 11, 3). Ta- 
čiau vyras neturi aštriai elgtis su savo žmona, 
ją niekinti, apkalbėti, gėdinti ir mušti: „Jūs, 
vyrai, gyvenkite išmintingai draugėje su mote- 
Tiška lytimi, kaip su silpnesne, suteikdami pa- 
garbos, kaipo gyvenimo malonės bendratėvai- 
nėms, kad jūsų maldos nebūtų sutrukdytos“ 
(1 Petr. 3, 7). Be to. vyras turi rūpintis šeimos 
išlaikymu: „Jei kas nesirūpina savaisiais ir 
ypač namiškiais, tas išsigynė tikėjimo ir yra 
piktesnis už netikintį“ (1 Timot. 5, 8). O žmo- 
na turi vyro klausyti ir jį mylėti: „Moterys te- 
būna pasidavusios savo vyrams, kaip Viešpa- 
čiui“ (Efez. 5, 22). Žmonos pažibos tebūna 
Dievo baimė, dorovingumas,  tvarkingumas, 
darbštumas ir paprastumas apsirėdyme: „Stro- 
pios moteriškės malonumas džiugina jos vyrą... 
Jos drausmingumas — Dievo dovana. Protin- 
gos ir tylios moteriškės, išauklėtos sielos nieku 
negalima užvaduoti. Šventa ir viežlyba mote- 
riškė — malonių malonė. Joki kaina neatsve- 
ria susilaikančios sielos“  (Ekl. 26, 16—20). 


Vaikams. Jei gerasis Dievas duoda lai- 
mės susilaukti kūdikių, tai tėvai turi juos krikš- 
čioniškai auklėti ir rūpintis jų kūno ir sielos ge- 
rove. Mažas ir bejėgis kūdikis yra pavestas vi- 
siškai tėvų meilei, kurią Dievas įdiegė tėvo ir 
motinos širdyse. Gerai išauklėti vaikai tėvams 

yra didžiausias suraminimas ir džiaugsmas, tuo 
tarpu blogai išauklėti yra lyg sunkus kryžius. 
Dievas reikalauja iš tėvų griežtos apyskaitos 
dėl brangaus įkaito, kurį Jis atiduoda į jų ran- 
kas. Todėl tėvai tepriima vaikus iš Dievo ran- 
kų noringai, temaitina ir terėdo juos pagal sa- 
vo padėjimą, tesirūpina vaikų išlaikymu, te- 
auklėja juos Dievo baimėje, teduoda jiems ge- 
rą mokslą, terodo, kaip pamaldusis Tobijas, sa- 
vo vaikams nuoširdžios Dievo ir artimo meilės, 
didelio uolumo ir tvarkingo darbštumo pavyz- 
di. Juk švelnutė vaiko širdelė lengvai priima 
gera bei Bloga ir, kaip vaškas, duodasi perdir- 
bama. 

Dirva atneša gerą ar blogą vaisių pagal tai,. 
kaip ji bus išdirbta. Senas priežodis sako: „„Ko- 
kia dirva, tokios ropės; koksai tėvas, tokie ir 
sūnūs; kokia motė, tokios dukros, tik, gal būt. 
dar kiek blogesnės“. Priežodis — tiesos žodis. 
Jaunystės laikas turi didžiausios reikšmės vė- 
lyvesniam gyvenimui. O vaikystėje ir jauny- 
stėje viskas pareina nuo auklėjimo. Tad bu- 
dėkite, tėvai, dėl savo vaikų! 


VI. Krikščioniškoji šeima. 


Svarbumas. Šventoji Nazareto šeima 
rodo krikščionims tėvams kelią, kuriuo jie turi 
eiti. Kiekvienoje šeimoje, kaip Nazareto name- 
lyje, viso ko saikas ir dėsnis turi būti Dievo va- 
lia. Visas šeimos turtas, garbė, geras vardas, 
sveikata, temperamentas, gabumai ir kiti geri 
ypatumai klesti šeimos prieglobstyje. 

Šeimos negalima nieku kitu pakeisti. Tėvu- 
čių namų ilgisi svetimoj šaly gyvenąs sūnus, 
karčiai verkia savo tėvelių netekę našlaičiai. 
Kodėl? Tėvų namuose jie išgyveno gražiausias 
valandas, pasaldintas rūpestingųjų tėvų meile. 
Štai iš kur šis pasiilgimas! 

Dvasia, kuri reiškiasi visoje šeimoje, parei- 
na nuo tėvų dvasios. Tad turėti kilnų tėvą ir 
gerą motiną vaikui yra didžiausia laimė. 

Šeima vyra lyg tas šaltinis, kuriuo papildo- 
ma žmonių giminė ir atnaujinama valstybė. Jei 
serga šeima, serga ir valstybė. Šeimos sugriuvi- 
mas rausia valstybės pamatus. Dabar bando- 
ma krikščioniškąją šeimą išvilkti iš jos krikš- 
čioniškojo charakterio ir ją užnuodyti blogo- 
mis knygomis, pasigėrėjimų  ieškojimu ir šo- 
kiais. Jei tai padaryti pasiseks, tai žmonių gi- 
minci ateis pražūtis. Tad jūsų, krikščionys tė- 
vai, yra uždavinys išsaugoti savo šeimos šventu- 
mą ir savo namus apginti nuo dorovinio jausmo 
sunaikinimo! 

Katalikų Bažnyčia savo laiku pergyveno di- 
džiausią žvdėjimo tarpa ten, kur žydėjo krikš- 
čioniškas šeimų gyvenimas. Juk ne iš kur ki- 
tur atsirado šventų popiežių, vyskupų, kunigų 
ir įvairių luomų šventųjų. O krikščioniškos šei- 
mos yra tos, kur tėvas ir motina ištikimai lai- 
kosi krikščioniškojo mokslo ir neapsileidžia sa- 
vo pareigose. Tokias šeimas, kur praktikuoja- 
ma ir ugdoma Dievo baimė bei geri krikščio- 
niški papročiai, laimina ir Šventoji Nazareto 
Šeima. O ką bekalbėti apie džiaugsmą, kurį jau- 


čia tėvai, jeigu jiems pavyksta išauginti sūnų 
— kunigą ir tuomi duoti Bažnyčiai veiklų sie- 
loms ganyti narįi 

Šventumas. Šeimos kūrėjas yra Dievas. 
Jis palaimino pirmąją moterystę, Jis buvo pir- 
masis pirmųjų tėvų vadovas rojuje. Dievas pir- 
moje antrosios įstatymų plokštės vietoje padėjo 
ketvirtąjį įsakymą.  Patriarkų šeimos apsaugojo 
apreiškimą ir kaip brangiausią šventenybę per- 
davė iš giminės į giminę. Šeimos prieglobsty- 
je buvo ir Kristus. Nazarete šeimoje Jis išgy- 
veno ištisus 30 metų. Kanos vestuvėse padarė 
pirmąjį savo stebuklą ir vieną paskutiniųjų žo- 
džių nuo kryžiaus pavedė šeimai: „Motina, štai 
tavo sūnus! -— Šūnau, štai tavo Motina“. Iš- 
ganytojas moterystę pakėlė į sakramentus. O 
Jo sužadėtinė, šventoji Katalikų Bažnyčia, drą- 
siai atlaikė kiekvieną krikščioniškos šeimos 
puolimą ir tuo pačiu apaštališku atvirumu dar 
ir šiandieną tebegina krikščioniškos šeimos tei- 
ses. Krikščionys tėvai, ir jūs turite pareigą drą- 
siai padėti Bažnyčiai, kur yra liečiama jūsų di- 
džiausia brangenybė, būtent, jūsų vaikai. Tu- 
rite drąsiai kovoti ir nepabūgti, nes jūs ginate 
tai, ką mylimiausia ir aukščiausia turite iš Die- 
vo rankų — savo vaikus ir vaikų vaikus. 


Vaikų auklėjimas. Svarbiausias 
krikščioniškosios šeimos uždavinys  neabejo- 
tinai yra vaikų auklėjimas. Žmogaus pradžia yra 
tai didelė paslaptis, kuria reiškiasi Dievo veiki- 
mas. Motina per devynius mėnesius nešioja kū- 
diki po savo širdimi ir maitina jį savo krauju, 

Tad motinystės pareigos glūdi motinos prigini“ 
tyje; ji mažyčiui suteikia visą rūpestingumą, kokį 
tik supranta jos motiniška širdis. Bet svarbiau yra 
vaiko siela, kurią Galingasis Dievas atiduoda į 
tėvų rankas, tardamas: „Imkite šį kūdikėlį, auk- 
lėkite jį man ir mano meilei; aš jums už tai 
atsilyginsiu“. Tuo būdu gerasis Dievas paveda 
tėvams vertingą brangenybę. r 

Geri tėvai savo vaikams suteikia tai; kas ge- 
riausia ir gražiausia, būtent, krikščioniškąjį 
auklėjimą. Vaiko širdelė jaučia linkimą į die- 
viškąjį vaikų draugą Jėzų. Kaip gėlė krypsta į 
saulę, taip nesuteršta vaiko siela į Išganytoją. 
Vaikas turi džiaugsmo iš šventojo katalikų tikė- 
jimo; savaime džiaugiasi pamatęs kunigą ir 
jaučiasi laimingas gavęs iš jo paveiksliuką. Jis 
yra laimingas, galėdamas eiti bažnyčion, ir čia 
visur mato tik grožį. Geri tėvai šį puikų diegą 
ugdo vaiko širdelėje, ir tai jie turi daryti, jei 
nenori priešintis dieviškojo vaikų Draugo žo- 
džiams. Jis sako: „Leiskite kūdikius eiti pas 
mane ir neginkite“ (Luk. 18, 16). Tačiau yra 
tėvų, kurie iš religinio abejingumo bei netikėji- 
mo. iš kvailumo ar nesupratimo, ar galų gale 
iš išlepimo galvoja ir daro visai kitaip. Jie vi- 
sai užmiršta Kristaus kvietimą: „Leiskite kūdi- 
kius eiti pas mane!“ 

Didysis Mainco vyskupas baronas Ketteleris 
sako: „Vaiko auklėjimas atliekamas ant moti- 
nos kelių“. Iš tikrųjų, kaip gražu, kai kūdikis 
ant motinos kelių čiulba  dangiškajam Tėvui 
pirmąją savo maldelę. Kaip malonu, kai vai- 
kas, ateidamas pirmaisiais metais" mokyklon, 

atsineša nors dar vaikišką supratimą apie šven- 
tus religijos dalykus, kuriuos maldingoji moti- 
na įdiegė į jo širdelę*). 

Tėvai į vaiko širdelę turi idiegti meilę Die- 
vo, artimo, vyresniųjų, kunigų. Pats vaikas tu- 
ri ne tik mokytis religijos, bet taip ja persiimti, 
kad ji pereitų jam į kūną ir kraują, kitaip ta- 
riant, kad religingumas pasirodytų jo darbuose 
ir praktiškuose religiniuose lavinimuose. Į ką 
jaunas ipranta, tą senas randa! Todėl nepra- 
leiskite nė vienos dienos kartu su vaikais nepa- 
simeldę.  Rymetinės, vakarinės ir maldos prie 
stalo turi būti kalbamos bendrai ir balsiai. Te- 
nepraeina nė vienas sekmadienis, nenuėjus su 
vaikais bažnyčion, ir nė vienas mėnuo, nepri- 
ėmus vertai Švenčiausiojo Sakramento. Na- 
muose tenebūna nė vieno kambario be švęsto 
vandens, be kryžiaus ar šiaip religinio paveiks- 
lo, ir nė vieno asmens, kur neturėtų maldakny- 
gės ir rožančiaus. 

Deja, kai kuriose katalikiškose šeimose tai 
yra ne labai madoje. Žinoma, būna liūdnos pa- 
sėkos — religinis abejingumas, netikėjimas ir 
amžina pražūtis. Krikščionys tėvai! apsaugoki- 
te savo vaikus nuo paklaidinimų ir duokite 
jiems tikslų ir gerą išauklėjimą. "Tai išeis ir jū- 
sų palaimai, ir vaikų laikinei ir amžinai naudai. 

*) Patartina motinoms pasinaudoti pirmiesiems vai- 
ko pamokymams apie religinius dalykus kokia praktiš- 
ka knygele, pav, kad ir vysk. Paltaroko „Senojo ir 
Naujojo Įstatymo Istorija“. 

Veskite savo vaikus prie Išganytojo, kaip tai 
darė Judėjos šalies motinos. Poetė Luiza Hen- 
selytė aprašo mums tą įvykį, kuris vertas visų 
gerų tėvų stebėjimo ir įsidėmėjimo. Ypač reikš- 
mingos geram krikščioniškam vaikų auklėjimui 
paskutinės eilutės. Poetė rašo: 


„Po dienos darbų pailsęs sėdi Kristus vėsiam 


Bent kiek pailsėjęs, Jis vėl eiti nori. [ore. 
Bet štai atneša maldingos moters kūdikius są- 
[vuosius. 


Prašo nuolankiai Jį, kad palaimintų Jis juosius. 
Mokiniai tačiau joms tarė: „Jam ramybės rei- 
[kia, 

Jis šiandien gana pavargęs — kitą kart ateikit“. 
Vos tiktai išgirdo, jiems švelniai pasakė Kristus: 
„Leiskit mažutėlius prie manęs 
(ateiti, 

Nes tokių yra dangaus karaly- 
[st ėl“*). 


*) Luk. 18, 16. 

